VIIENDA KOOSSEISU

OTSUS

Haapsalu,								29. juuni 2007 nr 
									Eelnõu

Umani linna ja Haapsalu linna vahelise
koostöömemorandumi kinnitamine

Juhindudes kohaliku omavalitsuse korralduse seaduse § 13 lg 1, Haapsalu põhimääruse § 60 lg 4 ja haldusmenetluse seadusest, Haapsalu Linnavolikogu otsustab:

1.	Kinnitada 8. mail 2007 Haapsalu sõpruslinnas Umanis, Ukrainas allkirjastatud Umani sõpruslinnade koostöömemorandum (lisa 1).

2. Otsuse peale võib esitada kaebuse Tallinna Halduskohtule 30 päeva jooksul otsuse teatavakstegemisest.

Arder Väli
Volikogu esimees

Lisa 1
Kinnitatud
Haapsalu Linnavolikogu
							29.06.2007 otsusega nr 

KOOSTÖÖMEMORANDUM

Tsivilisatsiooni ja looduse koostoime protsess on nii kvalitatiivselt kui kvantitatiivselt jõudnud teatavale kriitilisele tasemele kogu Maal. Üha areneb ja täiustub kõikehõlmav teadmiste ja tehnoloogiate süsteem, kuid võrdeliselt kasvab ka antropoloogiline mõju loodusele. Moodustunud on keerulised majandussüsteemid, mille mõju ulatub üle maailma. Sellega seonduvad protsessid hõlmavad kõiki maailmariikide koostöö ja omavaheliste suhete aspekte, sealhulgas ühiskonna ja looduse vastasmõju, ning moodustavad tingimused inimkonna elutegevuseks. Koos nende protsessidega kasvab maailma rahvaste ja riikide majanduslik ning poliitiline koostöö, koosmõju ja vastutus inimkonna tuleviku eest.

Et lahendada kirjeldatud protsesside käigus tekkinud probleeme, on vaja koordineerida laiahaardelise rahvusvahelise koostöö tingimusi kogu inimkonna ühise pingutusena. See hõlmab ka maailma linnade koostööd poliitilistes, majanduslikes, teaduslikes, üldhariduslikes jne valdkondades. Kaaluka panuse sellesse võiksid anda rahvadiplomaatia esindajad sõpruslinnade liikumise raames.

Seetõttu meie, Umani sõpruslinnade esindajad, teadvustades oma kõrget kutsumust, püüame rahvusvahelise koostöö ja demokraatlike ümberkorralduste kaudu saavutada linna ühiskondlike sfääride täiustamise ja internatsionaliseerimise, Maa kui inimese elukeskkonna säilimise, võrdsed võimalused kõigile Maal elavatele inimestele, sõltumata etnilistest, kultuurilistest või muudest erinevustest. Väljendades meie linnade vaba tahet ning valmisolekut tihedaks ja pikaajaliseks koostööks, kinnitame oma allkirjadega järgmised kavatsused.

•	Lugeda oma peamisteks ülesanneteks rahu säilitamise planeedil Maa, maailma majanduse proportsionaalse ja edasipürgiva arendamise, inimkonna ökoloogiliselt ohutu elutegevuse ja kvaliteetse elu tagamise.
•	Arendada tihedat koostööd ja omandada kogemusi erinevates valdkondades: linnamajanduse juhtimine, haridus, kultuur, meditsiin, noorsootöö jt
•	Propageerida ja tundma õppida partnerlinnade ajalugu ja kultuuri.
•	Kaasata koostöös osalema erinevate rahvuslike gruppide esindajaid, ühiskondlikke, kultuuri-, noorsoo- jt organisatsioone.
•	Erilist tähelepanu osutada noorsooliikumistele.
•	Saavutada sõprussidemete ja koostöö eesmärgid meie käsutuses olevate vahenditega ja vormides: delegatsioonide vahetamine, ühiste kultuuriliste, haridusalaste ja spordiürituste korraldamine, konkursside ja muude võistluste läbiviimine, kirjavahetuse ja internetiside kasutamine jmt.
•	Toetada ettepanekuid, mis on suunatud koostöö laiendamiseks kokkulepete raames.

Käesolev memorandum on alus sõpruslinnade – meie kohtumisest osavõtjate – koostöökokkulepete allkirjastamisel. Memorandumi raames võib sõlmida kokkuleppeid erinevates küsimustes: hariduse, meditsiini, kultuuri, kõrgkooli, noorsooliikumise, spordi jm valdkondades.

Memorandum on koostatud 7 (seitsmes) eksemplaris ukraina, inglise, prantsuse, poola ja eesti keeles ning allkirjastatud Umani sõpruslinnade kokkutulekul 8. mail 2007 Umani linnas.

SELETUSKIRI
Eelnõule „Umani linna ja Haapsalu linna vahelise koostöömemorandumi kinnitamine”

Haapsalu ja Umani vahel sõlmiti sõprusleping 27. novembril 2003 Haapsalus. 8. mail 2007 allkirjastasid Haapsalu sõpruslinna Umani kõik sõpruslinnad Umanis ühise koostöömemorandumi. Antud memorandumiga täpsustati sõpruslepingutes kokkulepitud koostöövaldkondi, samuti ühtlustati erinevatel aegadel erinevate linnadega sõlmitud lepingud. 

Linnavalitsus teeb ettepaneku eelnõu otsusena vastu võtta.

Talis Vare
Aselinnapea